Az előző előadó által inspirálva,
szeretnék egy rövid dalt előadni a netes pornóról.
Csak vicceltem.
Az internetes pornó széleskörű használata az egyik legdinamikusabb és legnagyobb
„kísérletté” vált a világon, amit valaha öntudatlanul megalkottak.
Szinte minden fiatal srác buzgó tesztalannyá válik, aki rendelkezik internet kapcsolattal.
Egy kanadai kutató, Simon Lajeunesse kimutatta,
hogy a legtöbb fiú már 10 éves korában elkezd a pornó után keresgélni
egy olyan agy által hajtva, amit elbűvöl a szex.
Felhasználók a netes pornót sokkal lenyűgözőbbnek érzékelik,
mint a múltban fellelhető pornókat. Miért van ez?
A végtelen újdonsága miatt.
Mint ebből az ausztráliai kísérletből látszik,
nem a puszta meztelenség, hanem az újdonság az, ami az izgalmat az egekig fokozza.
A tesztalanyokkal 22 pornójelenetet nézettek meg. Látják ott azt a kiugrást?
Ott váltottak a kutatók egy olyan jelenetre, amit még nem láttak előtte a kísérleti alanyok.
Az eredmény: az agyuk és a nemi szervük magasabb fokozatra kapcsolt.
De miért ez a nagy izgatottság?
Az anyatermészet úgy alkotott meg minket, hogy a hímek megtermékenyítsenek minden kínálkozó nőstényt
egészen addig, amíg vannak újabb jelentkezők.
Felül például egy kosnak
egyre több és több időre van szüksége, hogy párosodjon ugyanazzal a juhhal.
De ha cserélgetjük a nőstényeket -- alul -- nos, hát nem ugyanaz...
Két perc alatt letudja a munkát és már megy is a következőre, egészen addig, amíg teljesen ki nem merül.
Ezt a jelenséget „Coolidge hatás” néven ismerjük,
nélküle nem működne az internetes pornó.
Ez az ősi emlős program, a „Coolidge hatás”
úgy érzékel minden a képernyőn megjelenő újabb „nőstényt”, mint egy lehetőséget, hogy a férfi továbbadja genetikai örökségét.
Hogy a férfiak újra és újra „szexelhessenek a monitorjukkal”, az agyuk kibocsát
egy dopamin nevű neurotranszmittert, ami a „menj és szerezd meg hatásért” felel, minden egyes új képnél vagy jelenetnél.
Végül a kos el fog fáradni,
de amíg egy férfi képes klikkelgetni,
addig képes tovább folytatni, ahogy a dopamin szintje is a magasban lesz.
A netes pornó segítségével egy férfi 10 perc alatt több dögös nőt láthat,
mint amennyivel az őseink egy egész élettartam alatt sem találkozhattak.
A probléma abban rejlik, hogy még mindig vadászó-gyűjtögető aggyal rendelkezünk.
Egy kemény felhasználó agya módosítja magát ehhez a genetikai aranybányához,
szóval lassan hozzákapcsolja magát ehhez a "pornó háremhez".
A viselkedésformák, amik ehhez társulnak: egyedüllét,
kukkolás, klikkelgetés, keresgélés, több megnyitott ablak
beletekerés, folyamatos újdonság, sokk és meglepetés
Ahogy egy fiatal srác egyszer kérdezte:
„Mi vagyunk az első generáció, akik bal kézzel kezdtek maszturbálni?”
Ezzel szemben a valódi szex ezekről szól: udvarlás,
kölcsönös érintések és simogatás, illatok, feromonok, érzelmi kötődés,
kapcsolat egy valódi emberrel.
De mi történik, amikor emberünk végül egy igazi partnerrel találkozik?
Nos, a kutatók nem tudnak túl sokat az internetes pornó
hatásairól – több okból is kifolyólag.
2009-ben, amikor Lajeunesse megpróbálta tanulmányozni a pornó hatásait,
nem talált egyetlen egyetemista korú srácot sem, aki ne használt volna pornót.
Szóval az első súlyos probléma az, hogy nincs kontroll-csoportunk
ami egy hatalmas vakfoltot generál ezáltal.
Képzeljük el, mi lenne, ha minden srác elkezdene dohányozni 10 éves korában
és nem lenne olyan csoportunk, aki nemdohányzó.
Azt hinnénk, a tüdőrák teljesen normális a fiúknál.
A kontrollcsoport hiánya miatt Lajeunesse még nem adta fel, hanem 20 férfi tanuló véleményét kérdezte meg a dologról:
„Gondolod, hogy a netes pornó hatással van a lányok iránt tanúsított viselkedésedre?”
A válaszuk ez volt: „Nem, nem hiszem.”
De ezek a fiúk már vagy egy évtizede használták a cuccot, majdhogy nem megállás nélkül.
Ez kicsit olyan, mintha egy halat arról kérdeznénk, mi a véleménye a vízről.
Ami elvezet minket egy második problémához.
Ezek a kutatók nem kérdezték meg a pornóhasználókat azokról a tünetekről,
amikről Philip Zimbardo beszámol a „Férfiak hanyatlása?” c. TED előadásában.
Az „izgalmi függőség” tünetei könnyen összekeverhetőek
más dolgokkal, mint: figyelemhiányos hiperaktivitás-zavar (ADHD), szociális szorongás, depresszió,
koncentrációs problémák, teljesítményszorongás, kényszerbetegség (OCD), és így tovább.
Az egészségügyi ellátók feltételezik, hogy ezek a betegségek elsődlegesek,
talán ezek okozhatják a függőséget, de sose feltételezik, hogy ezek már a függőség eredményeként alakultak ki
Így gyakran úgy kezelik ezeket a srácokat
hogy nem vizsgálták meg igazán a lehetőségét, hogy internetfüggőségben szenvednek-e.
Szóval a fiúk sosem jönnek rá, hogy megszüntethetnék a tüneteiket
egyszerűen a viselkedésük megváltoztatásával.
Harmadikként, nehezen tudjuk elképzelni,
hogy a szexuális aktivitás függőséghez vezethet, hiszen a „szex egészséges”.
De az internetes pornó nem szex.
Kb. annyira tér el a valódi szextől,
mint a mai videojátékok a sakktól.
Egy meztelen testrészekkel teli monitor bámulása
nem fog valakit automatikusan megóvni az izgalmi függőségtől.
Ez a holland tanulmány kimutatta,
hogy az összes online tevékenység közül
a pornó válthat ki a leginkább függőséget.
Nézzük miért.
Ez az ősi agyi program, a jutalmazó rendszer
arra fejlődött ki, hogy a természetes jutalmak felé hajtson minket
mint a szex, kötődés, táplálék.
Ennek következtében a természetes jutalmak extrém verzióinak
egyedülálló képességük van, hogy rabul ejtsenek minket.
Például a magas kalóriájú ételek vagy a dögös, változatos csajok extra dopaminlöketet adnak.
De a túl sok dopamin felülírhatja a természetes kielégülési mechanizmusunkat.
Pl. adjunk patkányoknak korlátlan hozzáférést
gyorskajákhoz és szinte mindegyik mértéktelenül el fog hízni.
Ez a magyarázata annak, hogy miért túlsúlyos 5-ből 4 amerikai,
és mért elhízott kb. a felük.
Azért, mert függők lettek az ételtől.
A természetes jutalmakkal szemben a drogokra,
mint a kokainra vagy az alkoholra csak a felhasználók 10%-a kattan rá, függetlenül attól, hogy emberek-e vagy patkányok.
Ez a mértéktelen mechanizmus az étel és a szex irányába valaha evolúciós előnyt jelentett számunkra.
Lényege: szerezd meg, amíg lehet!
Gondolhatunk arra, hogy egy farkas befal 10 kiló húst zsákmányonként,
vagy arra, hogy párzási időszak van, és te vagy az alfahím.
Mi történik, ha a párzási időszaknak sosincs vége?
Az összes dopamin löket két dolgot üzen az agyunknak.
Először is: "Hé ember, megütötted az evolúciós főnyereményt!"
Másodszor: kivált egy molekulát, ami "Delta-FosB"-nek hívnak.
Tudom, ez egy fura szó, de a "Delta-FosB"
elkezd felgyülemleni az agy jutalmazó központjában.
A természetes jutalmak mértéktelen és tartós fogyasztásának hatására
ez a beépült "Delta-FosB" elkezdi módosítani az agyat úgy,
hogy megerősíti a mértéktelen fogyasztásért és sóvárgásért felelős agyi területeket.
Ha ez a fogyasztás tovább folytatódik, a "Delta-FosB" tovább gyülemlik,
ez pedig olyan agyi elváltozásokhoz vezethet, amilyeneket minden függő agyában láthatunk.
Szóval a sorrend: mértéktelen fogyasztás,
mértéktelen dopamin, Delta-FosB, agyi elváltozások.
Az egyik legelső változás egy zsibbadt válasz az örömforrásokra.
Amikor ez bekövetkezik, a mindennapi örömök nem elégítenek ki egy pornófüggőt.
Ugyanakkor más agyelváltozások azt eredményezik,
hogy az agy hiper-reaktívvá válik a pornó iránt.
Egy pornó használó szemében minden más dolog unalmasnak tűnik, de a pornó szuper izgalmas lesz számára.
Végül az akaratereje csökkenni, pusztulni kezd, ahogy a prefrontális lebenye megváltozik.
Nem tudom ezt eléggé hangsúlyozni:
Az összes függőségnél ugyanezeket az agyelváltozásokat figyelhetjük meg
és a molekuláris kapcsoló ami a változásokat beindítja is ugyanaz, a Delta-FosB.
Tudósok agyi letapogatásokat végeznek, hogy mérjék
ezeket a változásokat a drogfüggők agyában.
Fent egy lecsökkent öröm-választ figyelhetünk meg egy kábítószerfüggőnél.
Ezek és sok más egyéb változás figyelhető még meg szerencsejáték-függőknél,
étel-függőknél, mostanában videójáték-függőknél és internet-függőknél is.
Elnézésüket kérem, amiért teleírtam a diát agykutatásokkal, figyeljék csak a dátumokat!
Szerettem volna, ha tudják hogy már léteznek ilyenek.
Eddig az összes kutatás mind egy irányba mutat:
A klikkelésekre megjelenő folyamatos új információ függőséget válthat ki!
Tudjuk hogy így van, mert amikor a tudósok
volt internet-függőket vizsgáltak meg, azt találták,
hogy ezek az agyelváltozások maguktól visszafordultak.
Sajnos egyik tanulmány sem vizsgálja külön a pornó felhasználókat,
de tartalmazza őket is.
Itt van a fordulópont.
Végre van egy csoportnyi srácunk, akik nem használnak többé internetes pornót.
Így igaz, kemény pornó használók ezrei önszántukból hagynak fel vele.
Ezek a fickók lettek a hiányzó kontrollcsoport a nagy pornó kísérlethez.
Megmutatják a kutatóknak, hogy milyen változást tudnak mutatni egyetlen egy változó módosításával.
Én ezt a "Férfiak feltámadásának" nevezem ellentéteként a "Férfiak hanyatlásának".
Nos, mielőtt folytatom, talán kíváncsiak,
miért dönt úgy bármilyen épeszű srác, hogy felhagy a pornó nézésével?
Csak két szó: merevedési zavarok.
Az internetes pornó megöli a fiatal férfiak szexuális teljesítményét.
Nos, Zimbardo azt mondta, a fiatal férfiak befuccsolnak a lányok mellett.
Ez a felmérés, amit olasz neurológusok készítettek megerősíti azt,
aminek szemtanúi voltunk az elmúlt években.
A szexuális vágyfokozó gyógyszerek gyakran nem működnek ezeknél a srácoknál,
mert a probléma nem a nadrágban van, ahol a viagra hat,
és nem is igazán pszichológiai jellegű.
Valójában az agy fizikai változásai okozzák.
Ezek a függőséggel kapcsolatos változások.
Az elérzéketlenedett agyuk egyre gyengébb és gyengébb jeleket küld a "banánjuk" felé.
Ahogy dr. Foresta mondja:
A pornó oldalakra adott alacsonyabb reakcióval kezdődik,
majd következik a nemi vágy általános visszaesése,
míg végül eljutunk oda, hogy képtelen lesz az erekcióra.
Ebből 3 konklúziót vonhatunk le.
Először is, Foresta egy klasszikus függőségi folyamatot ír le -
- fokozatos deszenzitizációt.
Másodszor, az internetes pornó minőségében különbözik a Playboytól.
Széleskörű fiatalkori merevedési zavarokkal korábban sosem találkoztunk.
És végül: a merevedési zavar gyakran az egyetlen tünet, ami felkelti ezeknek a srácoknak a figyelmét.
A kérdés az, hogy milyen kevésbé nyilvánvaló tüneteket nem vesznek észre!
A legtöbbjük nem jön rá, ameddig fel nem hagynak a pornóval.
Itt egy húszas évei vége felé járó srác vallomása:
"Pszichológusokhoz és pszichiáterekhez jártam az elmúlt 8 évben.
Depresszióval, súlyos szociális szorongással,
súlyos memóriazavarral diagnosztizáltak, és még néhány mással is.
Kipróbáltam a Fexer-t, Ritalin-t, Xanax-ot, Paxil-t,
kibuktam két különböző egyetemről, kétszer kirúgtak,
és füvet használtam, hogy csökkentsem a szociális szorongásomat.
Jó néhány nő megkörnyékezett,
szerintem a kinézetem és státuszom okán,
de gyorsan leléptek az elképesztő furcsaságom miatt.
14 éves korom óta voltam keményen pornó-függő.
Az elmúlt 2 évben kísérletezgettem,
és végül rájöttem, hogy a pornó volt a probléma.
2 hónapja hagytam teljesen abban.
Rendkívül nehéz volt, de eddig hihetetlenül megérte.
Azóta a maradék gyógyszereimmel is leálltam.
A szorongásom már nem is létezik.
A memóriám és koncentrációm élesebb mint valaha,
úgy érzem magam, mint egy hatalmas "csaj mágnes", és a merevedési zavaraim is megszűntek.
Komolyan úgy gondolom, hogy újjászülettem, kaptam egy második esélyt az élettől."
Ez az oka, hogy srácok csoportosulnak a net különböző területein - testépítő oldalakon,
sport oldalakon, csajozós oldalakon - ahol férfiak összejönnek.
Lényegében egy neurokémiai újjászületést keresnek.
Itt van egy csoport a reddit.com-ról, akik "Fapstronauts-nak" hívják magukat.
A "fap" az internetes szlengben szóló szexet jelent,
de ami a Fapstronauts tényleges jelentése, az a pornó feladása.
Azóta, hogy egy hónapja elmentettem ezt a képet 2.000 taggal bővültek.
Ez a mozgalom, a "szakadj le a pornóról" gyorsan növekszik,
valójában az egész interneten és Európában is szaporodnak ezek a csoportok.
De van itt még valami, ami belezavar a képbe.
A húszas éveik elején járó férfiak nem nyerik vissza olyan gyorsan a szexuális egészségüket, mint az idősebbek.
Hogy lehet az, hogy egy ötvenéves gyorsabban kapja vissza a merevedését, mint egy húszéves?
A megoldás az, hogy habár az idősebb srácok sokkal tovább használtak pornót,
ők nem a mai internetes pornóval kezdték karrierjüket.
Nos, tudjuk, hogy ez egy kulcstényező,
mert az idősebb férfiaknak nem voltak szexuális problémáik
egészen addig, amíg nem kezdtek szélessávú internetet használni.
Manapság a kamaszok szélessávú internettel kezdenek
akkor, amikor az agyuk a dopamin termelés és neuroplasztikusság csúcsán jár.
Ugyanakkor, amikor a legjobban kitettek a függőségeknek, de van még egy kockázat.
Felnőttkorra a kamaszok megerősítik a gyakran használt agyi pályáikat
és elbontják a nem használtakat.
Szóval 22 éves korára egy férfi szexuális ízlése már mélyen gyökerezik az agyában.
Ez pánikot okozhat, amennyiben valaki eszkalált valamilyen extrém pornóra
vagy olyan pornóra, ami már nem egyezik a szexuális irányultságával.
Szerencsére az agy plasztikus, szóval az ízlése vissza tud állni, ha felhagy a pornóval.
Ahogy egy srác normális érzékenysége visszatér
az agya elkezd olyan jutalmak felé nézni, amikre eredetileg kifejlődött,
mint a baráti kapcsolatok és természetesen a valódi partnerek.
Itt van még egy példa arról, amit minden nap hallunk:
"Úgy érzem magam, mint a következő Isaac Newton vagy Leonardo da Vinci.
Amióta abbahagytam egy hónapja, szó szerint:
elindítottam egy vállalkozást, zongora leckéket veszek, minden nap tanulok franciául,
programozok, rajzolok, írok, elkezdtem kezelni a pénzügyeimet
és sokkal több elképesztő ötletem van, mint amennyit meg tudok valósítani.
Az önbizalmam az egekben jár,
máris úgy érzem, hogy bármelyik lányhoz tudok beszélni.
Ugyanaz a srác vagyok, akinek 2,5 extra évbe került befejezni az egyetemet,
mert folyton halogattam és depressziós voltam"
Egy kívánsággal szeretném befejezni:
Szeretném ha Zimbardo srácai, akik elhasalnak
és az ő gondviselőik és szakembereik
hallgatnának arra a sok ezer férfira, akik azáltal
tanítanak bennünket az izgalmi függőségről, hogy kilépnek belőle.
Köszönöm, hogy meghallgattak!
(Taps)